rejauldu/bengali-wikipedia huggingface dataset:
সাউদার্ন রকহুপার পেঙ্গুইনEnglish name updates - IOC Version 2.9 (July 10, 2011) , IOC World Bird List (Eudyptes chrysocome), হল রকহুপার পেঙ্গুইনের একটা প্রজাতি, এরা নর্দান রকহুপার পেঙ্গুইনের থেকে কিছুটা আলাদা ধরনের। এরা প্রধানত সাউথ আন্ট্রাকটিকা বা পূর্ব প্রশান্ত মহাসাগর বা ভারত মহাসাগরে দেখতে পাওয়া যায়। প্রধানত এদের দেখা যায় দক্ষিণ আমেরিকা অঞ্চলে।  বর্ণনা পেঙ্গুইনদের মধ্যে এই জাতিটিই সবথেকে ক্ষুদ্র এবং এদের মাথায় হলুদ ঝুঁটি থাকে, এবং এদের সারা গা সাদা-কালো রঙের হয়। এটি ৪৫-৫৮ সেন্টিমিটার (১৮-২৩) লম্বা এবং এদের আপেক্ষিক ওজন ২ থেকে ৩.৪ কিলো (৪.৪-৭.৫ পাউন্ড) পর্যন্ত হয়। যদিও কিছু কিছু রকহুপারের ওজন ৪.৫ কেজি হওয়ার রেকর্ড আছে। এদের অপরের অংশ স্লেট-ধূসর রঙের, উজ্জ্বল হলুদ রঙের ভ্রূ এবং যা দীর্ঘ হরিদ্রাভ ধূমের সৃষ্টি করে তাদের লাল রঙের চোখের পিছনে।  শ্রেণিবিন্যাস ও বর্গীকরণ এই পেঙ্গুইনগুলো জটিল বিভ্রান্তিকর। অনেক শ্রেণিবিন্যাসকারীরা মানেন যে তিন রকমের রকহুপার পেঙ্গুইনই একই শ্রেণীর। সাউদার্ন রকহুপার পেঙ্গুইনের উপজাতিদের মধ্যে পরে:Eudyptes chrysocome , IUCN  Eudyptes chrysocome chrysocome, এরা হল ওয়েস্টার্ন রকহুপার পেঙ্গুইন এবং  Eudyptes chrysocome filholi, এরা হল ইস্টার্ন রকহুপার পেঙ্গুইন।  নর্দান রকহুপার পেঙ্গুইন, এদের থেকে আলাদা অঞ্চলে বাস করে। তারা জেনেটিকালি অন্য রকহুপার পেঙ্গুইনের থেকে আলাদা হয়। সেই জন্য নর্দান এই পেঙ্গুইনদের E. moseleyi নামে আলাদা করা হয়। তবে এদের সাথে ম্যাকোর্নি পেঙ্গুইনদের অনেকটা মিল পাওয়া যায়। এছাড়াও রয়্যাল পেঙ্গুইন নামে পরিচিত আরেক ধরনের পেঙ্গুইনও এদের মতোই হয়, শুধু তারা ম্যাকোর্নি পেঙ্গুইনদের থেকে রঙে ভিন্ন হয়।  ম্যাকোর্নি পেঙ্গুইনদের সাথে এদের সংকর প্রজননের রিপোর্ট পাওয়া যায় হার্ড এবং মারিয়ন দ্বীপপুঞ্জ থেকে ১৯৮৭-৮৮ সালে। চিত্রশালা  তথ্যসূত্র  বিষয়শ্রেণী:পেঙ্গুইন বিষয়শ্রেণী:উড্ডয়ন ক্ষমতাহীন পাখি বিষয়শ্রেণী:ফকল্যান্ড দ্বীপপুঞ্জের পাখি বিষয়শ্রেণী:১৭৮১-এ বর্ণিত পাখি
আখতার (  ) ফার্সি শব্দের অর্থ হচ্ছে "তারকা"। এটি একটি নারী বিশেষ নাম। এটি একটি সাধারণ উপাধি। এটি বিভিন্নভাবে লেখা হয়, আখতার/ আক্তার/ আকতার।   বিশিষ্ট ব্যক্তিত্ব    দেওয়া নাম    আখতার উল ইমান, কবি এবং চিত্রনাট্যকার  আখতার মেনগাল, পাকিস্তানি রাজনীতিবিদ  আখতার হামিদ খান, পাকিস্তানি উন্নয়ন অনুশীলনকারী ও সামাজিক বিজ্ঞানী  আখতার খান, বিবিসি উপস্থাপক  আখতার চৌধুরী, পাকিস্তানি-নরওয়ের রাজনীতিবিদ  আখতার হোসেন (১৯০২-১৯৮৩), পাকিস্তানি রাজনীতিবিদ  আখতার হোসেন মালিক, পাকিস্তান সেনাবাহিনীর জেনারেল   পদবি    ফারহান আখতার, ভারতীয় চলচ্চিত্র পরিচালক  গোলরাইজ আখতার, পাকিস্তানি মাঠ হকি খেলোয়াড়  জন নিসার আখতার, ভারতীয় কবি  জাভেদ আখতার, ভারত থেকে চলচ্চিত্র লেখক ও কবি  মাহফুজ আক্তার, বাংলাদেশ ফুটবল প্রশাসক, ফিফা কাউন্সিলের সদস্য  নাজমা আখতার, ব্রিটিশ গায়ক  শমশাদ আখতার, এশিয়া ও প্রশান্ত মহাসাগরীয় অর্থনৈতিক ও সামাজিক কমিশনের নির্বাহী সচিব  শোয়েব আখতার, পাকিস্তানি ক্রিকেটার মো  জওয়া আখতার, ভারতীয় চলচ্চিত্র পরিচালক  দোলি আক্তার (জন্ম ১৯৮৬), অলিম্পিক সাঁতারু বাংলাদেশ থেকে  মঈন আক্তার (১৯৫০-২০১১), পাকিস্তানি টেলিভিশন অভিনেতা  সালমা আক্তার, বাংলাদেশী গায়ক  বিষয়শ্রেণী:পদবি
দশভূজা মন্দির মাগুরা জেলার মহম্মদপুর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন।  ইতিহাস বর্তমানে দশভূজার মন্দিরটির প্রায় কিছুই অবশিষ্ট নেই। এর অবস্থান ছিল মহাম্মদপুর দুর্গের ভেতর ও সীতারাম প্রাসাদের পূর্বদিকে। মন্দিরটি দুর্গের ভেতর লক্ষ্মীনারায়ণ পুকুরের পাড়ে অবস্থিত। মন্দিরের প্রায় ধ্বংসপ্রাপ্ত ও উদ্ধার করা শিলালিপি থেকে জানা যা যে, এটি ১৬৯৯ থেকে ১৭০০ সালের দিকে নির্মিত হয়েছিল।  দশভূজা মন্দিরের আশেপাশেও বেশ কিছু মন্দিরের অস্তিত্ব রয়েছে। এদের মধ্যে উল্লেখযোগ্য হলো জোড় বাংলা মন্দির। দশভূজা মন্দিরে যে শিলালিপি আবিষ্কৃত হয়েছে সেখানে লেখা রয়েছে,  মহী-ভুজ-রাস ক্ষেকী শকে দশ ভুজালয়ম অশারি শ্রীমতা সীতারামায়েন মন্দিরম অর্থাৎ [মহী=১, ভুজ=২, রস=৬ ক্ষৌনী= ১] অঙ্গের রামাগতিতে ১৬২৯ শ্বদ।১৬২৯ শকে বা ১৬৯৯ খৃষ্টাব্দে রাজা সীতারাম রায়  এই মন্দির নির্মাণ করেন।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র   বিষয়শ্রেণী:বাংলাদেশের স্থাপত্য বিষয়শ্রেণী:মাগুরা জেলার হিন্দু মন্দির বিষয়শ্রেণী:মাগুরা জেলার দর্শনীয় স্থান বিষয়শ্রেণী:মাগুরা জেলার প্রত্নতাত্ত্বিক স্থাপনা বিষয়শ্রেণী:১৭শ শতাব্দীর হিন্দু মন্দির
শাহ আবদুল আজিজ হুতাক (মৃত্যু ১৭১৭) () ছিলেন আফগানিস্তানের হুতাক রাজবংশের দ্বিতীয় শাসক। ১৭১৫ খ্রিষ্টাব্দে তার ভাই মীরওয়াইস হুতাক মারা যাওয়ার পর তিনি ক্ষমতা লাভ করেন। তিনি চতুর্থ হুতাক শাসক আশরাফ হুতাকের পিতা। ১৭১৭ খ্রিষ্টাব্দে ভ্রাতুষ্পুত্র মাহমুদ হুতাকের হাতে তিনি নিহত হন।   প্রারম্ভিক জীবন  আবদুল আজিজ হুতাক কান্দাহারের একটি ধনী ও রাজনৈতিক পরিবারে জন্মগ্রহণ করেছিলেন। তিনি ছিলেন সালিম খান ও নাজু তুখির পুত্র। তিনি কারুম খানের নাতি, ইসমাইল খানের প্রপৌত্র এবং প্রাচীন হুতাকি প্রধান মালিকইয়ারের বংশধর ছিলেন। হুতাক বংশ ছিল অন্তর্গত প্রধান পশতুন গোত্র গিলজির শাখা। হাজি আমানউল্লাহ হুতাক তার গ্রন্থে লিখেছেন যে গিলজি গোত্রের আদি নিবাস ঘুর বা গির্জ‌ অঞ্চলে। পরবর্তীতে ভূমি লাভের জন্য তারা আফগানিস্তানের দক্ষিণপূর্বে চলে আসে। থাম্ব|বাম|সাফাভি ও মুঘল যুগে বৃহত্তর কান্দাহার।  মুঘল ও সাফাভি সাম্রাজের মধ্যে লড়াইয়ের কারণে ১৭০৭ খ্রিষ্টাব্দে কান্দাহারে বিশৃঙ্খল অবস্থা বিরাজ করছিল। প্রভাবশালী উপজাতীয় নেতা মীরওয়াইস খানকে পারস্যদেশীয় প্রশাসক গুরগিন খান বন্দী করে পারস্যের ইসফাহান পাঠিয়ে দেন। পরে মীরওয়াইস খান মুক্তি পান এবং শাহ সুলতান হুসাইনের সাথে নিয়মিতভাবে সাক্ষাতের অনুমতি পান। আস্থাভাজন হওয়ার পর তিনি হজ্জের জন্য মক্কা যাওয়ার অনুমতি প্রার্থনা করেন। পারস্যে অবস্থানকালে তিনি সাফাভি সাম্রাজ্যে সামরিক দুর্বলতাগুলো পর্যবেক্ষণ করেছিলেন।  ১৭০৯ খ্রিষ্টাব্দে মীরওয়াইস খান ও আবদুল আজিজ তার দেশবাসীকে সংগঠিত করা শুরু করেন। শহরের পারস্যদেশীয় ঘাঁটির একটি বড় অংশ অভিযানে যাওয়ার পর মীরওয়াইস ও আবদুল আজিজের অনুসারীরা ঘাঁটির উপর হামলা চালায়। এতে গুরগিন খানসহ প্রতিপক্ষের অধিকাংশ নিহত হন।  সাফাভি শাসনের সময় পশতুনদেরকে শিয়া মতবাদ গ্রহণে বাধ্য করা হত। গুরগিন খান ও তার বাহিনীর পরাজয়ের পর হুতাক গোত্র শহর ও প্রদেশের নিয়ন্ত্রণ লাভ করে। এরপর অঞ্চল পুনরুদ্ধারের জন্য পাঠানো একটি বৃহদাকার বাহিনীকে হুতাকরা পরাজিত করে।   মৃত্যু  আবদুল আজিজ হুতাক পারস্যের সাথে একটি শান্তিচুক্তি করতে চেয়েছিলেন। কিন্তু তার দেশবাসী এতে আপত্তি জানায়। ফলশ্রুতিতে ১৭১৭ খ্রিষ্টাব্দে মীরওয়াইস খানের পুত্র মাহমুদ হুতাক তাকে হত্যা করেন। এরপর মাহমুদ হুতাক নতুন শাসক হন।  আফগানিস্তানের কান্দাহারের কুকরান অংশে তার ভাইয়ের সমাধির পাশে আবদুল আজিজ হুতাককে দাফন করা হয়েছে।   আরও দেখুন   হুতাক রাজবংশ  আফগানিস্তানের ইতিহাস   তথ্যসূত্র    বহিঃসংযোগ   Encyclopædia Britannica Online – Last Afghan empire  বিষয়শ্রেণী:১৭১৭-এ মৃত্যু বিষয়শ্রেণী:পশতু ব্যক্তি বিষয়শ্রেণী:আফগানিস্তানের আমির বিষয়শ্রেণী:১৭শ শতাব্দীতে জন্ম বিষয়শ্রেণী:কান্দাহারের ব্যক্তি বিষয়শ্রেণী:১৮শ শতাব্দীতে খুন হওয়া রাজশাসক
খাব্ব ওয়া আশ শাফ জেলা হল ইয়েমেনের আল জাফ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ৮০১৯৩ জন।  জনসংখ্যা ও এলাকা অনুসারে এটি আল-জাওফ গভর্নরেটের বৃহত্তম জেলা ও সবচেয়ে কম ঘনবসতিপূর্ণ। এটি আল-জাওফ গভর্নরেটের মোট এলাকার ৮২% এলাকা নিয়ে গঠিত। المركز الوطني للمعلومات. نبذة تعريفية عن محافظة الجوف. تاريخ الولوج 5 نيسان 2011.    তথ্যসূত্র   বিষয়শ্রেণী:ইয়েমেন বিষয়শ্রেণী:ইয়েমেনের গভর্নরেট বিষয়শ্রেণী:আল জাওয়াফ গভর্নরেট
একই নামের অন্যান্য ব্যক্তির জন্য দেখুন জিয়াউর রহমান (দ্ব্যর্থতা নিরসন)।  মোহাম্মদ জিয়াউর রহমান (জন্ম: ২ ডিসেম্বর, ১৯৮৬) খুলনা জেলায় জন্মগ্রহণকারী বাংলাদেশের ক্রিকেটার। বাংলাদেশ জাতীয় ক্রিকেট দলের পক্ষ হয়ে আন্তর্জাতিক ক্রিকেট খেলছেন। ডানহাতি ব্যাটসম্যান ও ডানহাতি ফাস্ট মিডিয়াম বোলাররূপে দলে প্রতিনিধিত্ব করছেন। ডাকনাম জনি হিসেবে মাঝেমাঝে স্কোরশীটে তাকে উল্লেখ করা হয়ে থাকে। ২০০৩/০৪ মৌসুমে আইসিসি অনূর্ধ্ব-১৯ ক্রিকেট বিশ্বকাপে দলের পক্ষ হয়ে খেলেছেন। এছাড়াও, ২০০৬/০৭ মৌসুমে বাংলাদেশ ক্রিকেট বোর্ড সভাপতি একাদশ ও বাংলাদেশ ক্রিকেট বোর্ড একাডেমী দলে অংশগ্রহণ করেছেন।   খেলোয়াড়ী জীবন  ২৩ মার্চ, ২০১৩ তারিখে হাম্বানতোতায় শ্রীলঙ্কার বিপক্ষে একদিনের আন্তর্জাতিক ক্রিকেটে অভিষেক ঘটে তার। কিন্তু ঐ খেলায় শূন্য রানে আউট হয়ে যান। ১০৬তম বাংলাদেশী হিসেবে আন্তর্জাতিক ক্রিকেটে অভিষিক্ত হন। টেস্ট ক্রিকেটে অভিষিক্ত হন হারারেতে অনুষ্ঠিত জিম্বাবুয়ের মধ্যকার দ্বিতীয় টেস্টে অংশগ্রহণের মাধ্যমে। প্রথম ইনিংসে কোন উইকেট না পেলেও দ্বিতীয় ইনিংসে চারটি উইকেট লাভ করে দলকে ১৪৩ রানের ব্যবধানে জয়ী হবার মাধ্যমে সিরিজ ড্র করতে সাহায্য করেন।  আন্তর্জাতিক সাফল্য ওয়ানডে ক্রিকেটে ৫ উইকেট লাভ  #পরিসংখ্যান ম্যাচপ্রতিপক্ষ মাঠ শহর দেশ বছর ১  ৫/৩০  ৪     কুইন্স স্পোর্টস ক্লাব  বুলাওয়ে জিম্বাবুয়ে   ২০১৩   তথ্যসূত্র    বহিঃসংযোগ   বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:খুলনা থেকে আগত ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:রাজশাহী বিভাগের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:রংপুর রাইডার্সের ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার বিষয়শ্রেণী:বাংলাদেশ দক্ষিণাঞ্চলের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:শেখ জামাল ধানমণ্ডি ক্লাবের ক্রিকেটার বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:খুলনা বিভাগের ক্রিকেটার বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
থাম্ব|আধিপত্যবাদী পুরুষতন্ত্রের প্যাটার্ন লিঙ্গ বিষয়ক বিদ্যায়, আধিপত্যবাদী পুরুষত্ব (hegemonic masculinity) আর. ডব্লিউ. কনেলের লৈঙ্গিক ক্রম তত্ত্বের একটি অংশ, যেখানে একাধিক পুরুষত্বের স্বীকৃতি দেয়া হয় যেগুলো সময়, সংস্কৃতি ও ব্যক্তিভেদে পৃথক হতে পারে। আধিপত্যবাদী পুরুষত্বকে একটি চর্চার দ্বারা সংজ্ঞায়িত করা হয় যা সমাজে পুরুষের কর্তৃত্বমূলক অবস্থানকে সিদ্ধ করে এবং নারী এবং পুরুষের অন্যান্য প্রান্তিক অবস্থার অধীনতাকে ন্যায্যতা প্রদান করে। ধারণাগতভাবে আধিপত্যবাদী পুরুষত্ব ব্যাখ্যা করে যে, কীভাবে ও কেন নারী ও অন্যান্য লৈঙ্গিক পরিচয়ের উপর কর্তৃত্ববাদী সামাজিক ভূমিকাকে পুরুষ রক্ষা করে চলে, যেসব লৈঙ্গিক পরিচয়কে সমাজে "নারীসুলভ" হিসেবে দেখা হয়।  সমাজতাত্ত্বিক ধারণা অনুসারে, "আধিপত্যবাদী পুরুষত্বের" আধিপত্যবাদী প্রকৃতিটি নেয়া হয়েছে মার্ক্সবাদী তাত্ত্বিক এন্টনিও গ্রামসির সাংস্কৃতিক আধিপত্যবাদ এর তত্ত্ব থেকে, যা বিভিন্ন সামাজিক শ্রেণীর মধ্যে ক্ষমতা সম্পর্ককে বিশ্লেষণ করে। তাই, "আধিপত্যবাদী পুরুষত্ব" শব্দটির বিশেষণ আধিপত্যবাদী দ্বারা সামাজিক গতিবিদ্যা নির্দেশ করে, যার দ্বারা একটি সামাজিক গোষ্ঠী সামাজিক ক্রমোচ্চ শ্রেণিবিভাগে কর্তৃত্বমূলক অবস্থান দাবী করে, অধিকার করে এবং এর নেতৃত্ব দেয়। আধিপত্যবাদী পুরুষত্ব এক ধরনের সামাইক সংগঠনকে নির্দেশ করে যা পরিবর্তনশীল এবং সমাজতত্ত্বে এটি নিয়ে আলোচনা করা হয়।   তথ্যসূত্র   বিষয়শ্রেণী:লিঙ্গ অধ্যয়ন বিষয়শ্রেণী:নারীবাদী তত্ত্ব
অনুপ্রস্থ তল বা অক্ষীয় তল (যাকে অনুভূমিক তল বা ট্রান্সঅক্ষীয় তলও বলা হয়) একটি কাল্পনিক তল, যা দেহকে ঊর্ধ্ব এবং নিম্ন খণ্ডে বিভক্ত করে। এটি সম্মুখ তল এবং স্যাজিটাল তলের সাথে লম্বভাবে অবস্থান করে।  এটি দেহের বিভিন্ন অক্ষের সাপেক্ষে শরীরের অংশগুলোর অবস্থান বর্ণনা করতে ব্যবহৃত প্রধান তিনটি (যথা- সম্মুখ, অনুদৈর্ঘ্য ও অনুপ্রস্থ) তলের মধ্যে একটি।   ক্লিনিকালি প্রাসঙ্গিক শারীরস্থানিক তলসমূহের তালিকা    অনুপ্রস্থথোরাসিক তল  জিফোস্টার্নাল তল (বা জিফোস্টার্নাল জংশন)  ট্রান্সপাইলোরিক তল  সাবকোস্টাল তল  আম্বিলিকাল তল (বা ট্রান্সআম্বিলিকাল তল)  সুপ্রাক্রিস্টাল তল  আন্তঃটিউবারকুলার তল (বা ট্রান্সটিউবারকুলার তল)  আন্তঃস্পাইনীয় তল   ক্লিনিকালি প্রাসঙ্গিক শারীরস্থানিক তলসমূহ এবং এদের সাথে সম্পর্কিত দৈহিক কাঠামোসমূহ  থাম্ব| মেরুদণ্ড এবং বক্ষপিঞ্জরকে মূল সাপেক্ষ বিন্দু হিসেবে বিবেচনা করে ব্যবহার করে ধড়ের প্রধান অঙ্গগুলোর পৃষ্ঠীয় অভিক্ষেপ। ট্রান্সপাইলোরিক তলটি কেন্দ্রের কাছাকাছি প্রদর্শিত হয়েছে।    অনুপ্রস্থথোরাসিক তল  T4 & T5 ভার্টিব্রাল জংশন এবং লুইসের স্টার্নাল কোণের মধ্য দিয়ে চলমান তল।  চিহ্নিত করে:  স্টার্নাল কোণে ২য় পর্শুকার কোস্টাল তরুণাস্থির সংযুক্তি;  অ্যাওর্টিক আর্চ (শুরু এবং শেষ);  ঊর্ধ্ব মহাশিরার উপরের প্রান্ত;  বক্ষ নালির অতিক্রমণ;  শ্বাসনালির দ্বিভাজন;  পালমোনারি ট্রাঙ্কের দ্বিখণ্ডন;  জিফোস্টার্নাল তল (বা জিফোস্টার্নাল জংশন )  বক্ষ গহ্বরের অ্যান্টেরিয়র, ইনফেরিয়র সীমা; -  চিহ্নিত করে:  যকৃতের সুপিরিয়র পৃষ্ঠ;  শ্বসনীয় মধ্যচ্ছদা;  হৃৎপিণ্ডের ইনফেরিয়র সীমানা;  ট্রান্সপাইলোরিক তল  জুগুলার খাঁজ এবং পিউবিক সিম্ফাইসিসের ঊর্ধ্ব সীমানার মাঝামাঝি স্থানে অবস্থিত তল;  সাধারণত L1 এর নীচের সীমানায় অবস্থিত;  পাইলোরাস এবং নবম কোস্টাল তরুণাস্থি প্রান্ত দিয়ে কর্তিত;  সাবকোস্টাল তল  কোস্টাল মার্জিনের ইনফেরিয়র সীমানার মধ্য দিয়ে চলমান অনুপ্রস্থ তল;  সাধারণত L3 এর সুপিরিয়র সীমানায় অবস্থিত বা , বা L3 কে ছেদ করে;  আম্বিলিকাল তল (অথবা ট্রান্সআম্বিলিকাল তল)  L3/L4 কশেরুকার সংযোগস্থলে বা আন্তঃকশেরুকা ডিস্কের সমতলে অবস্থিত;  সুপ্রাক্রিস্টাল তল  L4 এর সমতলে অবস্থিত;  অ্যাওর্টার দ্বিখণ্ডন চিহ্নিত করে;  ইলিয়াক ঝুঁটির সর্বোচ্চ স্থান;  আন্তঃটিউবারকুলার তল (বা ট্রান্সটিউবারকুলার তল)  L5 এর সমতলে অবস্থিত;  নিম্ন মহাশিরার উৎপত্তি চিহ্নিত করে;  আন্তঃস্পাইনীয় তল  ট্রান্সভার্স প্লেন যা অ্যান্টেরিয়র সুপিরিয়র ইলিয়াক কাঁটাগুলোকে অতিক্রম করে।  সাধারণত S1 এর সমতলে অবস্থিত।   আরও দেখুন    অবস্থান সংক্রান্ত শারীরস্থানিক পরিভাষা  সম্মুখ তল  স্যাজিটাল তল  শারীরস্থান পরিভাষা   তথ্যসূত্র   বিষয়শ্রেণী:শারীরস্থানিক তলসমূহ
মুহাম্মদ আইয়ুব ইবনে মুহাম্মদ ইউসুফ ইবনে সুলায়মান উমর (আরবী: محمد أيوب بن محمد يوسف بن سليمان عمر) একজন সৌদি আরবের ইমাম, ক্বারী এবং ইসলামী পণ্ডিত ছিলেন। তিনি সৌদি আরবের মদিনায় মসজিদে নববীর ইমাম ছিলেন। তিনি মদীনা ইসলামী বিশ্ববিদ্যালয়-এ পবিত্র কোরআন ও ইসলামি শিক্ষা অনুষদে তাফসির বিভাগের সদস্য এবং পবিত্র কোরআন মুদ্রণের জন্য বাদশাহ ফাহদ কমপ্লেক্সের কমিটির সদস্য ছিলেন।  শৈশবকাল মুহাম্মদ আইয়ুব ১৯৫২ বা ১৯৫৩ এর মধ্যে সৌদি আরবের মক্কায় জন্মগ্রহণ করেছিলেন । তাঁর বাবা ছিলেন এক দরিদ্র মানুষ, যার পরিবার বার্মার মুসলমানদের বিরুদ্ধে চালিত অত্যাচার থেকে বাচতে জন্মভূমি বার্মা থেকে পালিয়ে মক্কায় চলে এসেছিল। তাঁর বাবা যখন বার্মায় কারাবন্দী ছিলেন তখন পরিবার চালাতে তার বড়ভাই কাজ করত, তার শৈশব অভিজ্ঞতা সুখকর ছিল না।।  পড়ালেখা তিনি ১৩৮৫ হিজরিতে (১৯৬৫/৬৬) মক্কায় খলিল ইবনে আবদুর-রহমান-আল-ক্বারি'র অধীনে কুরআন হিফজ সম্পন্ন করেন। ১৩৮৬ হিজরিতে (১৯৬৬/৬৭) প্রাথমিক শিক্ষা শেষ করার পরে তিনি মদিনায় চলে যান, যেখানে তিনি ১৩৯২ হিজরিতে (১৯৭২)  একটি ইসলামী স্কুলে মাধ্যমিক এবং উচ্চ  মাধ্যমিক শিক্ষা শেষ করেন।   এরপরে তিনি ১৩৯৬ হিজরিতে (১৯৭৬) স্নাতক ডিগ্রি লাভ করে মদীনা ইসলামী বিশ্ববিদ্যালয় শরিয়া বিভাগে। তাফসির এবং `উলুম আল কুরআন (কোরআনের অনুচ্ছেদে ও কুরআনের বিজ্ঞান) বিষয়ে বিশেষত্ব অর্জন করেন, পবিত্র কুরআন ও ইসলামি শিক্ষা অনুষদ থেকে স্নাতকোত্তর ডিগ্রি লাভ করেন। তিনি ১৪০৮ হিজরিতে ( ১৯৮৮) একই অনুষদ থেকে ডক্টরেট ডিগ্রি লাভ করেন।   স্কুলে অধ্যয়নের পাশাপাশি তিনি মদীনায় অন্যান্য বহু ইসলামী আলেমের অধীনে তাফসীর ও এর সাথে সম্পর্কিত বিজ্ঞান, চার মাযহাবের ফিকহ, হাদীস ও হাদীস পরিভাষা ও উসুল আল-ফিকহ সহ আরও পড়াশোনা করেন।   কর্মজীবন ১৪১০ হিজরি (১৯৯০) তিনি মসজিদে নববী এর ইমাম হিসাবে নিযুক্ত হন । ১৪১৭হিজরী (১৯৯৭) অবধি এই পদে অধিষ্ঠিত ছিলেন। তারপরে তাকে অপসারণ করা হয়। পরে তিনি মসজিদে কূবা এবং অন্যান্য মসজিদে ইমাম হিসাবে কয়েক বছর অতিবাহিত করেছিলেন। তারাবিহ নামাজ পড়ানোর জন্য ২০১৫ (১৪৩৬ হিজরি) -তে তাকে মসজিদে নববী তে ইমাম নিযুক্ত করা হয়েছিল।  মৃত্যু তিনি ১৬ এপ্রিল ২০১৬ এ মারা যান। তাকে মদিনার জান্নাতুল বাকি কবরস্থানে তাকে দাফন করা হয়। The death of the Imam of the Prophet's Mosque, Sheikh Mohammad Ayoub enter in April 16, 2016  তথ্যসূত্র  বিষয়শ্রেণী:২০১৬-এ মৃত্যু বিষয়শ্রেণী:সৌদি আরবীয় ইমাম বিষয়শ্রেণী:১৯৫১-এ জন্ম বিষয়শ্রেণী:কুরআনের হাফেজ বিষয়শ্রেণী:১৯৫০-এর দশকে জন্ম বিষয়শ্রেণী:জান্নাতুল বাকিতে সমাধিস্থ বিষয়শ্রেণী:সৌদি ইমাম
প্রব্রাজিকা শ্রদ্ধাপ্রাণা (১৯শে অক্টোবর ১৯১৮ - ৩রা ফেব্রুয়ারি ২০০৯) ছিলেন শ্রী সারদা মঠের একজন সন্ন্যাসিনী। তিনি শ্রী সারদা মঠের তৃতীয় সভাপতি ছিলেন। প্রব্রাজিকা নামের অর্থ "ভিক্ষুক সন্ন্যাসী" বা সন্ন্যাসিনী এবং শ্রদ্ধা নামের সাথে "প্রাণ" প্রত্যয়টির অর্থ "যারা আধ্যাত্মিকতার প্রতি নিবেদিতপ্রাণ"।   জীবনী  ১৯১৮ সালের ১৯শে অক্টোবর শ্রদ্ধাপ্রাণা পাটনায় জন্মগ্রহণ করেন। তাঁর পিতা ও মাতা ছিলেন যথাক্রমে মথুরানাথ সিনহা এবং সুশীলা সিনহা। কোজাগরী লক্ষ্মী পূজায় জন্মগ্রহণ করায় তাঁর পূর্ব নাম ছিল লক্ষ্মী। তাঁর বাবা শ্রীরামকৃষ্ণকে কেবল দেখেছিলেন, কিন্তু স্বামী বিবেকানন্দের সাথে তাঁর সাক্ষাৎ হয়েছিল।  ১৯৪১ সালে স্বামী বীরজানন্দ শ্রদ্ধাপ্রাণাকে আধ্যাত্মিক জীবনে দীক্ষা দেন, বীরজানন্দ ছিলেন রামকৃষ্ণ মঠ এবং রামকৃষ্ণ মিশনের ষষ্ঠ সভাপতি। শ্রদ্ধাপ্রাণা ১৯৪৮ সালে ভগিনী নিবেদিতা বালিকা বিদ্যালয়ে কাজ করার আগে বারাণসীর অ্যানি বেসান্ত কলেজে একজন প্রভাষক হিসেবে তাঁর কর্মজীবন শুরু করেছিলেন। ১৯৫৫ সাল পর্যন্ত তিনি ভগিনী নিবেদিতা বালিকা বিদ্যালয়ে সহকারী প্রধান শিক্ষিকার সহকারী সচিব হিসেবে কাজ করেন। তিনি ১৯৬৮ সাল পর্যন্ত একই স্কুলের প্রধান শিক্ষিকা ছিলেন এবং তারপর ১৯৮৬ সাল পর্যন্ত সচিব হিসেবে দায়িত্ব পালন করেন। এর আগে তিনি ১৯৫৩ সালে রামকৃষ্ণ মিশনের স্বামী শঙ্করানন্দের কাছ থেকে আরও ছয়জনের সাথে ব্রহ্মচর্যের পথ গ্রহণ করেছিলেন। ১৯৫৯ সালে স্বামী শঙ্করানন্দ তাঁকে সন্ন্যাসিনী হিসেবে নিযুক্ত করেন, শঙ্করানন্দ তখন বেলুড় মঠের সভাপতি ছিলেন। শপথ গ্রহণকারী আটজন সন্ন্যাসিনীর মধ্যে শ্রদ্ধাপ্রাণা একজন ছিলেন।  ১৯৫৯ সালে যখন শ্রী সারদা মঠ একটি স্বাধীন আধ্যাত্মিক কেন্দ্রে পরিণত হয়, তখন তাঁকে একজন ট্রাস্টি করা হয় এবং ১৯৬০ সালে তিনি মঠ ও রামকৃষ্ণ সারদা মিশনের সহকারী সচিবের পদের দায়িত্ব গ্রহণ করেন। ১৯৮৬ সালের এপ্রিল মাসে তিনি শ্রী সারদা মঠে চলে আসেন। তিনি ১৯৯৪ থেকে ১৯৯৯ সাল পর্যন্ত শ্রী সারদা মঠের সাধারণ সম্পাদক ছিলেন। ১৯৯৪ সালে গণিতের প্রথম সম্পাদক প্রব্রাজিকা মুক্তিপ্রাণার মৃত্যুর পর, তিনি গণিতের দ্বিতীয় সাধারণ সম্পাদক হন এবং ১৯৯৯ সালের ১৭ই নভেম্বর পর্যন্ত এই পদে অধিষ্ঠিত ছিলেন।  দ্বিতীয় সভাপতি প্রব্রাজিকা মোক্ষপ্রাণার মৃত্যুর পর ১৯৯৯ সালে ১৭ই নভেম্বর জগদ্ধাত্রী পুজোর উৎসবের দিনে শ্রদ্ধাপ্রাণা শ্রী সারদা মঠ এবং রামকৃষ্ণ সারদা মিশনের সভাপতি হন। তিনি ২০০৯ সালের ৩রা ফেব্রুয়ারী কলকাতার দক্ষিণেশ্বরে মারা যান। তাঁর মৃত্যুর পর, প্রব্রাজিকা ভক্তিপ্রাণা ২০০৯ সালের এপ্রিল মাসে গণিতের সভাপতির দায়িত্ব গ্রহণ করেন।   তথ্যসূত্র    বহিঃসংযোগ    সারদা মঠ  বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর হিন্দু ধর্মগুরু বিষয়শ্রেণী:পাটনার ব্যক্তি বিষয়শ্রেণী:ভারতীয় হিন্দু সন্ন্যাসিনী বিষয়শ্রেণী:২০০৯-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:অপর্যালোচিত অনুবাদসহ পাতা
শঙ্কুসমগ্র হল সত্যজিৎ রায় রচিত প্রোফেসর শঙ্কুর সকল গল্প, গ্রন্থ এবং অভিযানের একটি বই সমগ্র, যেটি ২০০২ সালে আনন্দ পাবলিশার্স দ্বারা প্রকাশিত। এই বইটিতে প্রোফেসর শঙ্কু-এর সকল গল্প রয়েছে।   গল্পসূচি  ব্যোমযাত্রীর ডায়রি  প্রোফেসর শঙ্কু ও ঈজিপ্সীয় আতঙ্ক  প্রোফেসর শঙ্কু ও হাড়  প্রোফেসর শঙ্কু ও ম্যাকাও  প্রোফেসর শঙ্কু ও আশ্চর্য পুতুল  প্রোফেসর শঙ্কু ও গোলক-রহস্য  প্রোফেসর শঙ্কু ও চী-চিং  প্রোফেসর শঙ্কু ও খোকা  প্রোফেসর শঙ্কু ও ভূত  প্রোফেসর শঙ্কু ও রোবু  প্রোফেসর শঙ্কু ও রক্তমৎস্য রহস্য  প্রোফেসর শঙ্কু ও কোচাবাম্বার গুহা   প্রোফেসর শঙ্কু ও গোরিলা প্রোফেসর শঙ্কু ও বাগ্দাদের বাক্স  স্বপ্নদ্বীপ  আশ্চর্য প্রাণী  মরুরহস্য  কর্ভাস  একশৃঙ্গ অভিযান  ডক্টর শেরিং-এর স্মরণশক্তি  হিপনোজেন  শঙ্কুর শনির দশা  শঙ্কুর সুবর্ণ সুযোগ  মানরো দ্বীপের রহস্য  কম্পু  মহাকাশের দূত  নকুড়বাবু ও এল ডোরাডো শঙ্কুর কঙ্গো অভিযান  প্রোফেসর শঙ্কু ও ইউ.এফ.ও. আশ্চর্জন্তু  প্রোফেসর রন্ডির টাইম মেশিন শঙ্কু ও আদিম মানুষ নেফ্রুদেৎ-এর সমাধি শঙ্কুর পরলোকচর্চা  শঙ্কু ও ফ্র্যাঙ্কেনস্টাইন  ডাঃ দানিয়েলির আবিষ্কার  ডন ক্রিস্টোবাল্ডির ভবিষ্যদ্বাণী  স্বর্ণপর্ণী  ইনটেলেকট্রন (অসম্পূর্ণ) ড্রেক্সেল আইল্যান্ডের ঘটনা (অসম্পূর্ণ)  তথ্যসূত্র   বিষয়শ্রেণী:২০০২-এর বই বিষয়শ্রেণী:সত্যজিত রায়ের বই
মহেন্দ্র গুপ্ত  ()(২৭ অক্টোবর, ১৯১০ —১১ নভেম্বর, ১৯৮৪) বাংলার নাট্যজগতের প্রখ্যাত নাট্যকার, মঞ্চাভিনেতা ও নাটক পরিচালক।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৫৫৭,   জন্ম ও শিক্ষা জীবন মহেন্দ্র গুপ্ত ১৯১০ খ্রিস্টাব্দের ২৮ শে অক্টোবর (১৪ ই মাঘ ১৩১৮ বঙ্গাব্দে) ব্রিটিশ ভারতের অধুনা বাংলাদেশের ফরিদপুরের দুলালী গ্রামে জন্মগ্রহণ করেন। ইংরাজী শিক্ষায় শিক্ষিত পিতা দেবেন্দ্রমোহন গুপ্ত আইন ব্যবসায় যুক্ত ছিলেন। মাতা বিমলাসুন্দরী দেবী। মহেন্দ্র পিতামাতার তিন সন্তানের মধ্যে জ্যেষ্ঠ ছিলেন। সমৃদ্ধ সাংস্কৃতিক পরিবেশে কেটেছে তার শিক্ষা জীবন। গ্রামের ঈশান ইন্সটিটিউট পড়াশোনা শুরু করে ১৯২৭ খ্রিস্টাব্দে ম্যাট্রিক পাশ করে ভর্তি হন ফরিদপুরে রাজেন্দ্র কলেজে। সেখান থেকে ১৯২৯ খ্রিস্টাব্দে ইন্টারমিডিয়েট ও ১৯৩১ খ্রিস্টাব্দে বি.এ পাশ করে কলকাতায় আসেন। তবে রাজেন্দ্র কলেজে পড়ার সময়ই তার মৌলিক নাটক রচনার প্রবণতা প্রকাশ পায়। লিখেও ফেলেন বিখ্যাত ও প্রশংসিত  নাটক 'উত্তরা'। কলকাতায় এসে পরিচয় হয়  নির্মলেন্দু লাহিড়ীর সঙ্গে।  কর্মজীবন এম.এ পাশের পর অধ্যাপনা করার সময় থেকে  নির্মলেন্দু লাহিড়ীর অনুপ্রেরণায় নিয়মিত নাটক  রচনা শুরু করেন। ১৯৩৩ খ্রিস্টাব্দে লিখলেন বৌদ্ধ উপাখ্যান অবলম্বনে 'বসুমিত্রা'। কাব্য সৌন্দর্য ও সাহিত্যগুণে পুষ্ট নাটকটি জনসমাদরের অভাবে মঞ্চস্থ না হয়ে তারই রচিত অন্য নাটক 'গয়াতীর্থ' অভিনীত হল মহাসমারোহে মিনার্ভা থিয়েটারে ১৯৩৭ খ্রিস্টাব্দে। ১৯৪০ খ্রিস্টাব্দে  নাট্য পরিচালক হিসাবে স্টার থিয়েটার আসেন। এর মধ্যে এক ইন্সিওরেন্স কোম্পানির চাকরি নিয়ে দিল্লি যান, কিন্তু সেখানে কর্মরত অবস্থায় নির্মলেন্দু লাহিড়ীর সাথে নিয়মিত যোগাযোগ রাখতেন। দিল্লি অবস্থান কালে লিখলেন "সোনার বাংলা"। অভিনেতা হিসাবে মঞ্চে আসার আগে 'কঙ্কাবতীর ঘাট', 'টিপু সুলতান ', মহারাজা নন্দকুমার' এর পরিচালক ছিলেন তিনি। শেষোক্ত নাটকটির জন্য তার জেল হয়েছিল। কিন্তু নাটকের জন্য ছিল প্রবল আকর্ষণ। চাকরিতে ইস্তফা দিয়ে চলে আসেন কলকাতায়। ১৯৪৭ খ্রিস্টাব্দে 'স্বর্গ হতে বড়' নাটক টিতে প্রথম অভিনেতা হিসাবে মঞ্চে অবতরণ করেন। ১৯৫৫ খ্রিস্টাব্দে মিনার্ভা থিয়েটারে যোগ দিয়ে তিনটি নাটক পরিচালনা ও তাতে অভিনয় করেন। রঙমহল থিয়েটারে নির্মলেন্দু লাহিড়ীর সঙ্গে 'দেবী দুর্গা' নাটকে অভিনয় করেন। এরপর ১৯৬২ খ্রিস্টাব্দে 'সন্তপর্ণ' নামে নিজের দল গঠন করে জেলায় জেলায় থিয়েটার অনুষ্ঠান করতেন। তবে নিজের দল করলেও অন্যান্য নাট্য পরিচালক বিশেষকরে দেবনারায়ণ গুপ্তের অধীনে অভিনেতা হিসাবে কাজ করেছেন। চলচ্চিত্রেও অভিনয়  ও পরিচালনা করেছিলেন মহেন্দ্র গুপ্ত। ১৯৫২ খ্রিস্টাব্দে তার প্রথম অভিনীত ও পরিচালিত ছায়াছবি  'অমর প্রেম' মুক্তি পায় । শেষ জীবনে যাত্রাপালা যোগ দিয়েছেলেন। তার রচিত উল্লেখযোগ্য নাটক গুলি হল-  'উত্তরা' (১৯৩৩)  'বসুমিত্রা' (১৯৩৬)  'সোনার বাংলা' (১৯৩৬)  'গয়াতীর্থ' (১৯৩৭)  'অভিযান'  'শতবর্ষ আগে'  'হায়দর আলি'  'মাইকেল মধুসূদন' (১৯৪২)  'অভিশপ্ত গন্ধর্ব'   জীবনাবসান নট ও নাট্যকার মহেন্দ্র গুপ্ত ১৯৮৪ খ্রিস্টাব্দের ১১ ই নভেম্বর কলকাতায় প্রয়াত হন।    তথ্যসূত্র   বিষয়শ্রেণী:১৯১০-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:ফরিদপুর জেলার ব্যক্তি বিষয়শ্রেণী:বাঙালি নাট্যকার বিষয়শ্রেণী:বাঙালি মঞ্চ অভিনেতা বিষয়শ্রেণী:বাঙালি নাট্য ব্যক্তিত্ব বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী
চিতার ২০০৭ সালের ভারতীয় তেলুগু-ভাষার মারপিটধর্মী চলচ্চিত্র, যা পুরি জগন্নাধ, বিজয়ন্তী মুভিজের ব্যানারে পরিচালনা করেছেন এবং সিগি অশ্বিনী দত্ত প্রযোজনা করেছেন। ছবিটিতে জনপ্রিয় তেলুগু অভিনেতা রাম চরণ এবং দিল্লি-ভিত্তিক মডেল-অভিনেত্রী নেহা শর্মা মুখ্য ভূমিকায় অভিনয় করেছিলেন এবং উভয়েরই এটি অভিষেক চলচ্চিত্র ছিল। এছাড়াও প্রকাশ রাজ, আশীষ বিদ্যার্থী, ব্রাহ্মানন্দম অভিনয় করেছিলেন।Nonstopcinema Box Office - Chiruta Day 1 Shares : Telugu movies, tollywood, cinema   পটভূমি  একজন অটোরচালক (সূর্য) মট্টু ভাইকে (আশীষ বিদ্যার্থী) একজন সাংবাদিককে হত্যা করতে দেখে নেন। অটো চালক মট্টু ভাই ও তার লোকেদের পুলিশ না আসা পর্যন্ত ধরে রাখে। এরপরে অটো চালক তার স্ত্রী (প্রগাথী) এবং ছোট ছেলে চরণের কাছে বাড়ি ফিরে যান। দুর্ভাগ্যক্রমে মট্টু ভাই এবং তার লোকেরা সেই রাতে তাদের বাড়িতে প্রবেশ করে। অটো চালক কে হত্যা করে, তার স্ত্রীকে গুরুতর আহত করা হয় এবং চরণ আহত অবস্থায় বেঁচে যায়। চরণের মায়ের অবস্থা গুরুতর হয়ে যায়, তবে চরণ ও তার চাচার (তানকিল্লা ভরণী) তার অপারেশনের জন্য অর্থ দেওয়ার মতো পর্যাপ্ত টাকা নেই। স্থানীয় মাফিয়া নেতার ছেলে একজনকে হত্যা করে এবং অর্থের বিনিময়ে চরণকে এই দায় নিতে একটি চুক্তির প্রস্তাব দেয়। মায়ের চিকিৎসার জন্য অর্থ জোগাড় করতে চরণ অপরাধটি নিজের কাঁধে গ্রহণ করে কারাগারে যায়। এভাবেই গল্প আগে বাড়তে থাকে।   অভিনয়   রাম চরণ - চরণ  নেহা শর্মা - সঞ্জনা   তথ্যসূত্র   বহিঃসংযোগ    বিষয়শ্রেণী:২০০৭-এর চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:২০০০-এর দশকের তেলুগু ভাষার চলচ্চিত্র